《梓庭为徐生作》
明代·李东阳

南国足乔木，北山多俯枝。高堂伟华观，之子美风仪。

弱岁抱奇植，磊落非众姿。山川毓灵秀，雾雨含春滋。

龙盘势屈郁，凤宿羽逶迤。中有锦绣文，外有正直规。

孤根信寡匹，大匠乃良师。物生固有地，材用亦有时。

愿子自爱惜，少壮以为期。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。